જલધારા પ્લોટમાં મિટીંગ વખતે પણ લોકલ ઈન્ટેલીઝન્સ બ્યૂરોના અધિકારીઓ હાજર હતા અને ત્યાં મોલને નિશાન બનાવવાનો કોઈ નિર્ણય લેવામાં આવ્યો હોય તેવું તેમણે પોતાના રીપોર્ટમાં જણાવ્યું નથી, આ ઉપરાંત રાજભાના ફોન સર્વેલન્સમાં હતા, તેમાં પણ હિંસા આચરવા અંગે કોઈ વાતચીત થતી નથી, આમ અમદાવાદ શહેર પોલીસ પોતાની નિષ્ફળતા અમદાવાદ ગ્રામ્ય પોલીસના માથે ઢોળી દેવા માગે છે, જેના કારણે આ ઘટનાનું કાવતરું સાણંદમાં ઘડાયુ હોવાની કહી રહી છે, પરંતુ તેનો ફાયદો આખરે આરોપીઓને થશે અને કોર્ટમાં પોલીસ આ કાવતરું હતું તેવું સાબીત કરી શકશે નહીં.